Maschinenpistole 34

KinnigBroioùDoarePistolenn-vindrailherMont en-droTennata dre argilMunision9 × 23 mm Steyr9 × 25 mm Mauser9 × 19 mm Parabellum7,63 × 25 mm Mauser7,65 × 21 mm Parabellum.45 ACPProduerSteyr-Solothurn WaffenMare implij1934 - bloavezhioù 1970Perzhioù teknikelMas (hep kartouchenn)4,25 kgMas (karget)4,48 kgHirder850 mmHirder ar c'hanol200 mmHed-tenn pleustrek150 mTizh mont e-maez ar boledoù410 m/sLusk-tennañ600 tenn/mnEndalc'hKarger fiñv 20 pe 32 gartouchennLezennRummad e Bro-C'hallA
Ar Steyr-Solothurn S1-100, anvet peurliesañ Maschinenpistole 34 pe MP 34 en he stumm berraet, zo ur bistolenn-vindrailher produet e Suis evit ar strollad aostrian Steyr er bloavezhioù 1930. Implijet eo bet da vare an Eil Brezel-bed dreist-holl.

 Istor 
War-dro 1919 e voe ijinet ur bistolenn-vindrailher anvet MP 19 gant an embregerezh alaman Rheinmetall. Abalamour da feur-emglev Versailhez, ne c'hellas ket an arm bezañ produet da vat. E 1929 e prenas Rheinmetall un embregerezh suis bihan anvet Solothurn, evit mont hebioù berzioù ar feur-emglev McNAB Chris, Armes à feu Encyclopédie visuelle, L'Imprévu, 2022, p. 207. A-benn gellet produiñ pistolennoù-mindrailher a-yoc'h e voe savet un emglev etre Solothurn hag an embregerezh aostrian Steyr. Diazezet e voe an embregerezh nevez e Zürich. Produiñ a reas ur stumm tost d'an MP 19, hag a voe anvet S1-100 POPENKER Maxim, Steyr-Solothurn MP.34, Modern Firearms (lennet d'an 20/11/2024). Un arm berr e oa, priziet evit kalite e broduiñ. Ul loc'henn he doa evit dibab ar mod-tennañ (aotomatek pe damaotomatek). Ur vaionetez a c'halle bezañ savet warni ivez MP 34(ö), Arme et passion (lennet d'an 20/11/2024). Gwinterell he c'hulasenn a oa en he lamm.

An arm a voe dibabet gant ar polis aostrian e deroù ar bloavezhioù 1930 dindan an anv MP 30. Kambret e oa da gentañ e 9 × 23 mm Steyr, ar gartouchenn standart evit armoù-dorn Aostria. Ur stumm kambret e 7,63 × 25 mm Mauser a voe choazet gant an arme aostrian e 1934, dindan an anv Maschinenpistole 34. Skouerennoù a voe produet evit broioù all, e Suamerika dreist-holl (er c'halibr .45 ACP). Goude an Anschluss e 1938 e voe implijet gant ar Wehrmacht, adkambret tamm-ha-tamm e 9 mm Parabellum. Paouez a reas ar produiñ e 1940 evit sevel MP 40.

 Implijerien 
  : stummoù kambret e 9 × 23 mm Steyr (polis) pe 7,63 × 25 mm Mauser (arme)



  : stummoù kambret e 7,65 × 21 mm Parabellum ha 9 × 19 mm Parabellum, dindan an anv M/942
  : stumm kambret e 7,63 × 25 mm Mauser
  : stummoù adkambret e 9 × 19 mm Parabellum, dindan an anv MP.34(ö)


 Daveennoù 

Rummad:Pistolennoù-mindrailher
Rummad:Armoù Aostria
Rummad:Armoù an Eil Brezel-bed